[ca] L'apnea obstructiva del son (AOS) és una malaltia crònica respiratòria molt prevalent. Es considera un problema de salut pública i un factor independent de morbiditat i mortalitat cardiovascular (CV). Tot i això, es desconeix el paper que juga en el risc de desenvolupament de malaltia CV. Les eines que proporciona la medicina de precisió podrien contribuir a caracteritzar l'heterogeneïtat de l'AOS. El primer estudi es va dirigir a explorar la relació entre l'AOS i el risc de recurrència CV en pacients amb una síndrome coronària aguda (SCA). Es va observar un efecte deleteri de l'AOS, augmentant la recurrència d'esdeveniments CV en un endotip definit per pacients admesos per un primer SCA i sense cardiopatia prèvia. El segon estudi es va centrar a identificar patrons de poligrafia respiratòria (PR) i la seva relació amb el risc de recurrència CV a l'endotip prèviament identificat. Els resultats van mostrar un patró de PR caracteritzat per hipoxèmia intermitent i associat a un risc elevat de recurrència CV en pacients amb un primer SCA sense cardiopatia prèvia. A partir d'aquests resultats, el tercer i el quart estudi es van enfocar en la caracterització dels mecanismes moleculars de recurrència CV a l'endotip de pacients amb SCA prèviament identificat. Al tercer estudi, es va identificar un perfil proteòmic específic en pacients amb SCA i AOS greu associat amb recurrència CV. Aquest perfil proteòmic constituiria una eina amb utilitat clínica per a estratificar el risc CV en pacients amb AOS. Finalment, el quart estudi va permetre identificar una empremta molecular basada en proteïnes diferencialment expressades entre pacients amb recurrència CV, amb AOS i sense. Les anàlisis d'enriquiment van mostrar la seva implicació als mecanismes de disfunció endotelial, estrès oxidatiu i inflamació sistèmica, mecanismes intermediaris que podrien ser responsables de l'associació de l'AOS i el risc de recurrència CV en pacients SCA.

[en] Obstructive sleep apnea (OSA) is a highly prevalent chronic respiratory disease. It is considered a public health problem and an independent factor of cardiovascular (CV) morbidity and mortality. However, its implication on the risk of development CV disease is unknown. Precision medicine tools could help characterize the heterogeneity of OSA. The first study aimed to explore the relationship between OSA and the risk of CV recurrence in patients with acute coronary syndrome (ACS). A deleterious effect of OSA was observed, increasing the recurrence of CV events in an endotype defined by patients admitted for a first ACS and without previous heart disease. The second study focused on identifying respiratory polygraphy (RP) patterns and their relationship with the risk of CV recurrence in the previously identified endotype. The results showed a PR pattern characterized by intermittent hypoxemia and associated with a high risk of CV recurrence in patients with a first ACS without previous heart disease. Based on these results, the third and fourth studies aimed to characterize of the molecular mechanisms of CV recurrence in the previously identified endotype of ACS patients. In the third study, a specific proteomic profile was identified in patients with ACS and severe OSA associated with CV recurrence. This proteomic profile would constitute a clinically useful tool for CV risk stratification in patients with OSA. Finally, the fourth study allowed us to identify a protein-based molecular fingerprint differentially expressed between patients with CV recurrence, with and without OSA. The enrichment analyzes showed its involvement in the mechanisms of endothelial dysfunction, oxidative stress and systemic inflammation, intermediate mechanisms that could be responsible for the association of OSA and the risk of CV recurrence in ACS patients.